The Elder Scrolls V: Skyrim

***The Elder Scrolls V: Skyrim*** — მოქმედებითი როლური ვიდეო თამაში შემუშავებული Bethesda Game Studios-სა და გამოშვებული Bethesda Softworks-ის მიერ. იგი არის მეხუთე ნაწილი სერია *The Elder Scrolls*-იდან. თამაში გამოვიდა 2011 წლის 11 ნოემბერს, Microsoft Windows, PlayStation 3-ისა Xbox 360 პლატფორმებისთვის.

სკაირიმის ისტორია მიმდინარეობს პერსონაჟის გარშემო, რომელიც ცდილობს დაამარცხოს დრაკონი სახელწოდებით ალდუინი, რომლის მიზანი არის სამყაროს განადგურება. თამაშის ისტორია მიმდინარეობს *ობლივიონის* მოვლენებიდან 200 წლის შემდეგ, გამოგონილ სკაირიმის პროვინციაში. თამაშის პროცესის განმავლობაში მოთამაშე ასრულებს კუესტებს (დავალებებს), ქმნის პერსონაჟებს და ავითარებს მათ უნარ-ჩვევებს. სკაირიმი არის ღია სამყაროს ვიდეო თამაში, რომელიც მოთამაშეებს აძლევს საშუალებას იმოგზაურონ თამაშში ნებისმიერ ადგილას ნებისმიერ დროს და, ასევე უგულებელყონ ან გადადონ ძირითადი დავალებები განუსაზღვრელი ვადით.

თამაში აგებული არის Creation Engine-ის ძრავაზე, იგი გადაკეთებული იქნა სპეციალურად ამ თამაშისთვის. მან მიიღო უმაღლესი შეფასებები კრიტიკოსების მხრიდან. სკაირიმი მიჩნეულია ყველა დროის ერთ-ერთ საუკეთესო ვიდეო თამაშად. მსოფლიოს მასშტაბით, სკაირიმი გაყიდული იქნა 22.7 მილიონი ეგზემპლარის ოდენობით. 
მოგვიანებით გამოვიდა სამი დამატება: *Dawnguard*, *Hearthfire* და *Dragonborn*. 2013 წლის 2 ივლისს შემქმნელებმა გამოუშვეს*The Elder Scrolls V: Skyrim Legendary Edition*, რომელიც თავის თავში მოიცავს სრულ თამაშსა და სამივე დამატებას, ასევე გამოსწორებული არის შეცდომები.

## გეიმპლეი 
თამაშის ეს ნაწილი მოიცავს დიდ და გახსნილ ტერიტორიას. მოთამაშეს შეუძლია თავისუფლად იმოგზაუროს სკაირიმის (Skyrim) პროვინციის ყველა ტერიტორიაზე, აქ წარმოდგენილი არის დიდ ქალაქები, სოფლები პატარა დასახლებები, ასევე გარეულ მიწები და მაღალ გორები. დასახლებაში (მაგალითად ქალაქში, სოფელში და სხვა) მოთამაშეს შეუძლია დაკავდეს კულინარიით, ფერმერობით, მჭედლობით ან მადანზე მუშაობით.

მინი|მარცხნივ|250პქ|ერთ-ერთი ბრძოლის სცენა თამაშიდან.მოთამაშეს შუძლია გამოიყენოს იარაღი, როგორც ერთი ხელით ასევე ორი ხელით., ასევე ორი ხელით შესაძლებელი არის შელოცვის გაკეთება. ემატება დონეები (), ამით კი იმატებს შესაძლებლობებს (ორხელიანი ხმლების ხმარება, ალქიმია, მსუბუქი აბჯარის ტარება, მიპარვა და სხვა). თამაშში არის დონეების სისტემა, ყველა არსებას, რომელსაც ებრძოლება მოთამაშე (უფრო სწორედ, შეუძლია რომ შეებრძოლოს) გააჩნია მისთვის დამახასიათებელი შესაძლებლობები და დონეები.

HUD-ინტერფეისი ეკრანზე მხოლოდ მაშინ ჩნდება, თუ მოთამაშის სიცოცხლე, ენერგია ან მაგია იხარჯება  (როცა აღდგება ისევ ქრება ინტერფეისი). კომპასი — ერთადერთი ინტერფეისის ელემენტი რომელიც სულ ეკრანზეა. ნივთების დამახსოვრება შესაძლებელია ფავორიტების სიაში, ინვენტარის მენიუში კი შეიძლება დავატრიალოთ, მივაახლოვოთ და დავათვალიეროთ ნივთები 3D-ში.

მოთამაშეს შუძლია ირბინოს და იხტუნოს, რის შემდეგაც ის ხარჯავს ენერგიას. ასევე მოთამაშეს შეუძლიაა მიპარვა, თუ მიპარვის დროს მას NPC (პერსონაჟი რომელსაც კომპიუტერი მართავს) დაინახავს, ის დაეჭვდება და მის შემდეგ მოძრაობებს ყურადღებით დააკვირდება. დანები მიპარვის რეჟიმში ძალიან ეფექტიანად მოქმედებს და შეუძლია დიდი ზარალის მიყენება, ასევე ეს შეიძლება მოხვდეს მშვილდ-ისრის შემთხვევაში, ეფექტი არის დამოკიდებული მიპარვის გამოცდილებაზე.

თამაშში არის  ბევრი ლითონი, რომელიც გამოიყენება სამჭედლო სამუშაოებში, ასევე ბევრი რეცეპტი და ინდერგრედიენტი, რომელიც ძირითადად ბუნებაში იპოვება, ზოგიერთის პოვნა კი სანახებში და თაროებზე შეიძლება ალქიმიური ხსნარის დასამზადებლად.

## სიუჟეტი 
თამაშის მოქმედება ხდება *Oblivion*-ის ღონისძიებებიდან 200 წლის შემდეგ, 201 წელს. დიდებული ომი იმპერიასა და ალდმერული დომინონს (ტალმორი) შორის დამთავრდა 30 წლის წინ დამამცირებელი თეთრი ოქროს კონკონდარტით, რომელიც იმპერიას ართმევდა უამრავ უფლებას, მათ შორის ტალოსის თაყვანისცემა. ნორდების ჯგუფმა, სთორმქლოაქებმა, ომის ვეტერან ულფრიკ სთორმქლოაქის ხელმძღვანელობით მოაწყვეს ამბოხება იმპერიის სამწინააღდეგოდ, რის გამოც სკაირიმში დაიწყო სამოქალაქო ომი. იმ მიზნით რომ მთელი სკაირიმი დაეკავებინა, ულფრიკი კლავს სკაირიმის მეფე ტორუგს, მაგრამ მალე ეხვევა იმპერიელების ბადეში. თუმცა ვერავინ ვერ ხვდება უძველესი საშიშროების შესახებ, რომელიც მათ წინ მოელით.

დრაკონი უტევს ჰელგენს, მოთამაშეს შეუძლია აირჩიოს, გაიქცეს იმპერიული ჯარისკაც ჰადვართან ერთად,  ან სტორმის" მეამბოხე რაოლფთან ერთად, ", რის შემდეგადაც მოთამაშე გაემგზავრება პატარა სოფელ რივერვუდში, მოთამაშეს თხოვენ, რომ გაემგზავროს ქალაქ ვაიტრანში იარლთან და თხოვოს მას რივერვუდში პატრულის გამოგზავნა დრაკონების საფრთხის ასარიდებლად. იარლი ეთანხმება მოთამაშეს პატრულის გასაგზავნად, მაგრამ თხოვს რომ მოიტანოს ნივთი, რომელსაც ეწოდება დრაკონის ქვა, ქვის ძიების დროს მოთამაშე შეისწავლის ერთ-ერთ დრაკონის სიტყვას.

ვაიტრანში დაბრუნების შემდეგ მოთამაშეს სთხოვენ, რომ ის დაეხმაროს დრაკონის წინააღმდეგ ბრძოლაში, რომელიც უტევს ვაიტრანის გვერდზე კოშკს, დრაკონის დამარცხების შემდეგ, მოთამაშე შემთხვევით ითვისებს დრაკონის სულს, რის შემდეგაც, ერთ-ერთი ჯარისკაცი იტყვის, რომ ის შეიძლება იყოს დრაკონდაბანდებული, და მას შეუძლია ილაპარაკოს დრაკონების ენაზე, ამის დასამტკიცებლად, მოთამაშეს უშვებენ ნაცრისფერწვერებიანებთან. ნაცრისფერწვერებიანები მას შეასწავლიან დრაკონთა ენას და დავალებად აძლევენ, რომ ერთ-ერთი გამოქვაბულიდან მოიტანოს ლეგენდარული რქა, რის შემდეგადაც ის აღმოაჩენს, რომ ის რქა წაიღო ვიღაცამ ვინც ელოდება რივერვუდში რქის გადასაცემად.ეს ვიღაც აღმოჩნდება დელფინა, რივერვუდის სასტუმროს მფლობელი და დრაკონთან მებრძოლი. (მებრძოლები რომლებიც დრაკონთდაბადებულს ეხმარებოდნენ დრაკონთან ბრძოლაში ძველ დროში). დელფინას ეჭვი აქვს, რომ დრაკონების გაცოცხლებაში გარეულია ელფების ალდმერის დომინიონი, და ის გაუშვებს მას წვეულებაში, საიდუმლო ინფორმაციის მოსაპოვებლად, თუმცა იქ არაფერი აღმოჩნდება.

### საინტერესო ფაქტები 
* თამაშში არის "ისტორიული" წიგნი სახელად "ობილივიონის კრიზისი", რომელშიც მოთხრობილია წინა ნაწილის — *The Elder Scrolls IV: Oblivion*-ის სიუჟეტი.
* შესაძლებელია ქალაქებში სახლების ყიდვა (დამატება *Heartfire* კი საშუალებას იძლევა მოთამაშემ დამოუკიდებლად ააშენოს სახლი და შექმნას ოჯახი).
* თამაშში არის მაღალი ადგილი, საიდანაც შეიძლება გადმოხტომა და დაუზიანებლად წყალში ჩახტომა (მიგვანიშნებს ''Assassin's Creed-ზე*).
* თამაშში ხშირად შეიძლება გავიგოთ საუბარი რაღაც რულეტზე, რომელიც მოთამაშეს წაართვეს/მოპარეს, ის კი მიგვანიშნებს სერიის წინა თამაშებზე.
* თამაშში არის 3 კატეგორიის უნარები: ქურდის უნარები, ჯადოქრის და მეომრის, ასევე არსებობს მათი ქვეკატეგორიები, როგორიცაა ერთხელიანი ხმლები, განადგურების სკოლა, ჯიბის ქურდობა და სხვა.

## Creation Kit
2012 წლის 5 თებერვალს ბეთესდამ გამოუშვა *Creation Kit* - პროგრამის პაკეტი, რომელიც საშუალებას აძლევს მოთამაშეებს შექმნან საკუთარი მოდიფიკაციები Windows ვერსიისთვის. მსგავსი პროგრამები სახელწოდებით *Construction Set* გამოდიოდა წინა სერიებისთვისაც. *Creation Kit*-ის დახმარებით, მესამე მხარის დეველოპერებს შესაძლებლობა ეძლევათ შეცვალონ თამაშში არსებული ობიექტები და მახასიათებლები და ასევე დაამატონ ახალი.

ზოგიერთი მოდიფიკაციას გააჩნია ფართომასშტაბიანი ახალი ტერიტორიები, პერსონაჟები და დავალებები. ერთ-ერთი მოდიფიკაცია სახელწოდებით *Falskaar*, სადაც დამატებულია ახალი რეგიონი, იქმნებოდა ერთი წლის განმავლობაში, ენთუზიასტის ალექსანდრ ველიკის მიერ, მოგვიანებით - კომპანია Bungie-სთან თანამშრომლობით. მოდიფიკაცია *Enderal* სრულიად ცვლის თამაშის სამყაროს, სადაც მიმდინარეობა ვითარდება განსხვავებულ სამყაროში, სხვა პერსონაჟებსა და საშინელ სიუჟეტურ ხაზთან ერთად.

*Creation Kit*-ის გამოჩენისთანავე, სკაირიმი წარმოდგენილ იქნა Steam-ის სახელოსნოში, აქედან გამომდინარე, მესამე პირის დევეოპერებმა მიიღეს უფლება გამოექვეყნებინათ საკუთარი მოდიფიკაციები Steam- ის ციფრული დისტრიბუციის ქსელში. 2015 წლის აპრილს Steam-ის ფლობელმა კომპანია Valve Corporation-მა დეველოპერებს მისცა საშუალება გაეყიდათ მათ მიერ შექმუშავებული მოდიფიკაციები მათ მიერვე დაწესებული თანხის ოდენობით Steam-ის სახელოსნოს მეშვეობით. თუმცა, მხოლო 25 % გადაეცემოდა მოდიფიკაციის დეველოპერს, ხოლო დანარჩენი Valve-სა და Betheseda Softworks. ამან გამოიწვია უამრავი მითქმა-მოთქმა და სკანდალი, რამდენადაც ბევრი პუპულარული მოდიფიკაცია მოულოდნელად გხდა ფასიანი. ერთ-ერთი ფასიანი მოდიფიკაცია რამდენიმე საათში მოხსნილი იქნა გაყიდვებიდან პლაგიატიზმში დადანაშაულების გამო. საიტ Change.org-ზე პეტიციაზე ხელი მოაწერა 130 000-მა მონაწილემ, მოთხოვნით აეღოთ ფასიანი შიგთავსი Steam-ის სახელოსნოდან. Steam Workshop-ზე, არა უგვიანეს ერთ კვირაში შეწყდა მოდიფიკაციების გაყიდვა. საუნდტრეკი გამოშვებული იქნა 2011 წლის 11 ნოემბერს, ხოლო 2013 წლის 31 იანვარს iTunes-ზე გამოვიდა ციფრული ვერსია.

## შექმნის ისტორია
*Oblivion*-შემუშავების დასრულების შემდგომ, Bethesda Game Studios-მა დაიწყო მუშაობა *Fallout 3*-ზე. სწორედ ამ პერიდოდში შემქმნელთა ჯგუფა დაგეგმა *The Elder Scrolls*-ის მომდევნო ნაწილის შექმნა, რომლის მთავარი თემა იქნებოდა დრაკონები. თამაშის შემუშავება დაიწყო *Fallout 3*-ის გამოსვლის შემდეგ, 2008 წელს. მაგრამ აღნიშნულ ფაქტს არ ადასტურებდნენ შემქმნელები. QuakeCon-ის 2009 წლის კონფერენციაზე ტოდ ჰაუარდმა, Bethesda Softworks-დან განაცხადა, რომ "ამ მომენტისთვის სტუდიას არ აქვს დაგეგმილი ახალი სერიის გამოშვება". თუმცა, გარკვეული ხნის შემდეგ, ამის საპირისპიროდ, ბეთესდას სხვა თანამშრომელმა განაცხადა, რომ აუცილებლად გამოვიდოდა სერიის გაგრძელება, თუმცა ზუსტი თარიღი არ დაუზუსტებია..

2010 წლის QuakeCon-ზე Bethesda Game Studios აღმასრულებელმა დირექტორმა საზოგადოებას აცნობა, რომ კომპანია მუშაობს კიდევ ერთ ახალ პროექტზე და თამაშში იქნება გამოყენებული ახალი თამაშის ძრავა.

2010 წლის ნოემბერს Eurogamer-ის რწმუნებით გახდა ცნობილი, რომ კომპანია დაკავებული არის თამაშის მეხუთე ნაწილის შემუშავებით. ჟურნალისტის სიტყვებით, მან არა მარტო დაადასტურა წყარო, არამედ აღნიშნა თამაშის მოკლე შინაარსი და დასძინა, რომ იგი იქნება *Oblivion*-ის პირდაპირი გაგრძელება.

2010 წლის დეკემბერს Spike TV Video Games Awards-ზე ტოდ ჰაუარდის მიერ ოფიციალურად დაანონსდა თამაში და, ასევე ნაჩვენები იქნა პირველი ტრეილერი. თამაშმა მიიღო ქვესათაური "Skyrim" და ასევე გახდა ცნობილი თამაშის გამოსვლის თარიღი -2011 წლის 11 ნოემბერი. სკაირიმის მუსიკის შექმნაზე მოწვეული იქნა კომპოზიტორი ჯერემი სოული, რომელიც შეუდგა სოუდტრეკის შემუშავებას..

2011 წლის ნოემბერში გახდა ცნობილი, რომ თამაში იქნება Creation Engine-ის ძრავაზე. მოგვიანებით დაანონსდა ინსტრუმენტ Creation Kit-ის გამოსვლა. იგი  მოთამაშეებს საშუალებას აძლევს შექმნან  საკუთარი მოდიფიკაციები.

დეველოპერები სკაირიმს თვლიან *Fallout 3*-ისა და *The Elder Scroll* სერიების სულიერ მემკვიდრედ. თამაშის შექმნაზე მუშაობდა დაახლოებით 100 ადამიანი, მათ შორის იყვნენ, როგორც ახალი, ასევე ვეტერანი თანამშრომლები, რომლებმაც შეიმუშავეს თამაშის წინა სერიები. ხოლო 2012 წლის 3 აგვისტოს PC-ისთვის, რომლის ყიდვა შესაძლებია Steam-ზე. PS3 ვერსიისთვის გარკვეული ხნით, შეფერხდა გამოშვება. გამოვიდა 2013 წლის 27 თებერვალს.

### *Hearthfire*
**
2012 წლის 28 აგვისტოს დაანონსდა თამაშის რიგით მეორე დამატება სახელწოდებით *Hearthfire*. Xbox 360-ისთვის DLC  გამოვიდა 2012 სექტემბერს, 2012 წლის 4 ოქტომბერს PC-ზე, ხოლო 2013 წლის 19 თებერვალს PS3-ზე.

დამატება მოთამაშეს აძლევს საშუალებას შეისყიდოს მიწის ნაკვეთი და ააშენოს საკუთარი სახლი - ეს შეიძლება იყოს, როგორც პატარა ერთსართულიანი სახლი, ასევე დიდი მოცულობის სახლი, სადაც განთავსებულია: სამჭედლო, ალქიმიური ლაბორატორია და ა.შ.  მოთამაშეს შეუძლია  დაკავდეს თევზჭერით, ფერმაში მუშაობით და სხვა. ასევე დამატებული იქნა ახალი სახის საკვები. გაჩნდა ბავშვების შვილად აყვანის შესაძლებლობა.

### *Dragonborn*
**
მესამე დამატება, რომლის პირველი ტრეილერის ჩვენება შედგა 2012 წლის 5 ნოემბერს არის *Dragonborn*. დამატება გამოვიდა 2012 წლის 4 დეკემბერს  Xbox 360-ზე, ხოლო PC-სა და PS3 პლატფორმისთვის 2013 წლის 5 თებერვალს.

*Dragonborn*-ის სიუჟეტი ეხება პლანეტაზე პირველ დრაკონდაბადებულს, მირაკს. დამატებაში შესაძლებელი არის დრაკონების მეშვეობით ჰაერში ფრენა. ასევე დამატებულია რამდენიმე ახალი სახის ჯავშანი. მიმდინარეობა ხდება კუნძულ სოლტჰეიმზე - მოროვინდის კოლონია.

### *საკოლექციო გამოცემა*
საკოლექციო გამოცემა თვისთავში მოიცავს;
**The Elder Scrolls V: Skyrim*-ის სათამაშო დისკს;
*ალდუინის ფიგურას;
*200 გვერდიან წიგნს, რომელშიც არის თამაშის ილუსტრაციები და დეველოპერების სხვადასხვა კომენტარები;
*DVD დისკი "The Making of The Elder Scrolls V: Skyrim", რომელშიც წარმოდგენილია ინტერვიუები შემქმნელებთან;
*სკაირიმის რუკა;
*თამაშის გზამკვლევი.

### *ლეგენდარული გამოცემა*
აღნიშნული გამოცემა ოფიციალურად დაანონსდა Bethesda Softworks-ის მიერ 2013 წლის 25 აპრილს. *ლეგენდარული გამოცემა* გამოვიდა სპეციალურად სერიის ერთგული გულშემატკივრებისთვის. ის არა მხოლოდ მოთამაშეებს სთავაზობს სრულ თამაშსა და 3 დამატებას, არამედ სხვადასხვა გაუმჯობესებებს, მათ შორის ცხენზე ბრძოლას, სირთულის ახალი დონეებს, ასევე "ლეგენდარულ" უნარებს, რომელიც საშუალებას იძლევა პერსონაჟის უნარ-ჩვევების გაზრდას დაუსრულებლად.

აშშ-ში გამოცემა გამოვიდა 2013 წლის ივნისს, ხოლო ევროპის ქვეყნებში 7 ივნისს.

## კრიტიკოსების შეფასება
თამაშმა მიიღო უმაღლესი შეფასებები კრიტიკოსების მხრიდან. Metacritic-მა PS3-ის ვერსიას მიანიჭა 92/100,, Xbox 360-ის ვერსიას - 96/100, ხოლო PC-ის - 94/100.. რაც შეეხება GameRankings-ს, X360-ის ვერსიას - 100-დან 95.15%, PS3 - 88.00%, ხოლო PC - 94.42%. 11 დეკემბერს Video Game Awards 2011-ის ცერემონიაზე მიიღო "წლის თამაშის" წოდება. მიუხედავად ამისა, IGN-ის მიმმოხილველმა ნეთან გრეისონმა გააკრიტიკა თამაში და განაცხადა, რომ "იგი შორს არის როლური თამაშების პრინციპებისგან, რადგანაც მასში არის სუსტი საბრძოლო სისტემა და უუნარობა იმისა, რომ მოთამაშემ ზეგავლენა მოახდინოს ან შეცვალოს თამაშის სამყარო".

მიმმოხილველები მიესალმნენ ორი იარაღისა და ორი ხელით მაგიის გამოყენების შესაძლებლობას. ასევე დასძინა, რომ ორმაგი ტარების შესაძლებლობა მოთამაშეს აძლევს მეტ თავისუფლებას ექსპერიმენტები ჩაატაროს ბრძოლის დროს.

## შემოსავალი
გამოსვლიდან პირველ დღეს, Steam-ზე თამაში ითამაშა 230,000-მა ადამიანიმა. ორი დღის განმავლობაში გაიყიდა 4.4 მილიონი ეგზემპლარი. აქედან 59 % გაიყიდა Xbox 360-ზე, 27 % - PS3, 14 % - PC. გამოსვლიდან ერთი კვირის შემდეგ, Bethesda Softworks-მა განაცხადა, რომ თამაშის გაყიდვების სრულმა რაოდენობამ შეადგინა 7 მილიონი ასლი და მოლოდინი იყო, რომ სრული შემოსავალი მომავალი ოთხშაბათისთვის $450 მილიონს მიაღწევდა. 2011 წლის 16 დეკემბრის მონაცემით გაყიდვებმა 10 მილიონ ასლს გადააჭარბა და შემოსავალმა $620 მილიონს მიაღწია. იმდროინდელი მონაცემებით, კომპანია Valve Corporation-ის თქმით, სკაირიმი გახდა ყველაზე სწრაფად გაყიდვადი თამაში Steam-ზე. 2012 წლის 2 იანვარს Steam-ის სტატისტიკის ვებგვერდმა დააფიქსირა 5 მილიონი დარეგისტრირებული მომხმარებელი. PC პლატფორმაზე თამაშის სრული გაყიდვების რაოდენობის დადგენა რთულია, რადგანაც Valve არ აქვეყნებს ციფრული გაყიდვების რაოდენობას. 2013 წლის ივნისს Bethesda ოფიციალურად მოახსენა საზოგადოებას, რომ გაყიდული იქნა 20 მილიონი ეგზემპლარი. ბაზრის კვლევის ფირმა Electronic Entertainment Design and Research-ზე დაყრდობით, ბოლო მონაცემებით, სკაირიმის გაყიდვების სრული რაოდენობა შეადგენს 22.7 მილიონ ეგზემპლარს.

### ჯილდოები
სკაირიმმა მიიღო უამრავი ჯილდო სხვადასხვა გამოცემებისა და ინტერნეტ-საიტების მხრიდან. IGN და GameSpot-მა სკაირიმი დაასახელა PC-ის "წლის თამაშად" ასევე IGN-ისგან მიიღო "მკითხველთა რჩეულის" ჯილდო. X-Play*, *X-Play*, Machinima.com,GameSpot,  1UP.com, და, ასევე  PC Gamer-ის მიერ - 100 ყველა დროის საუკეთესო PC თამაში - პირველ ადგილი.

## რესურსები ინტერნეტში 
* ოფიციალური საიტი
* Bethesda Softworks  — დეველოპერების საიტი.
* ElderScrolls.Net  — რუსული ოფიციალური ფანკლუბის საიტი.

## სქოლიო 
კატეგორია:2011 წლის ვიდეო თამაშები
კატეგორია:ღია სამყაროს ვიდეო თამაშები
კატეგორია:მოქმედებითი როლური ვიდეო თამაშები
კატეგორია:Bethesda Game Studios-ის თამაშები
კატეგორია:დრაკონები ვიდეო თამაშებში
კატეგორია:ფენტეზის ჟანრის ვიდეო თამაშები
კატეგორია:Kinect-ის თამაშები
კატეგორია:PlayStation 3-ის თამაშები
კატეგორია:The Elder Scrolls
კატეგორია:ვიდეო თამაშების გაგრძელებები
კატეგორია:ვიდეო თამაშები შემუშავებული ამერიკის შეერთებულ შტატებში
კატეგორია:ვიდეო თამაშები სქესის არჩევის შესაძლებლობით
კატეგორია:ვიდეო თამაშები დამატებებით
კატეგორია:Windows-ის თამაშები
კატეგორია:Xbox 360-ის თამაშები
კატეგორია:ვიდეო თამაშები შენელებული კადრით
კატეგორია:Steam Workshop-ის თამაშები
კატეგორია:2011 წლის საუნდტრეკები